นิรันดร์ บุณยรัตพันธุ์

นิรันดร์ บุณยรัตพันธุ์ หรือที่รู้จักกันดีในฉายา น้าต๋อย เซมเบ้ เป็นนักพากย์การ์ตูน โทรทัศน์ และภาพยนตร์ ที่เป็นที่รู้จักคนหนึ่งของเมืองไทย โดยสร้างชื่อจากการพากย์การ์ตูน ในรายการ ช่อง 9 การ์ตูน ทางช่อง 9 อ.ส.ม.ท. (ปัจจุบันคือเอ็มคอตเอชดี) มาตั้งแต่ปี พ.ศ. 2524

นิรันดร์เคยเลิกพากย์อนิเมะตั้งแต่ปี พ.ศ. 2554 ด้วยปัญหาสุขภาพ โดยป่วยเป็นโรคหอบหืด และหันไปพากย์ภาพยนตร์จีนและซีรีส์เกาหลีทางช่อง 7 แทน อย่างไรก็ตาม ในปี พ.ศ. 2559 เขาได้มีโอกาสกลับมาพากย์อนิเมะเซเลอร์มูน คริสตัล อีกครั้งในบทบาทของ "หน้ากากทักซิโด้"

ประวัติ 
นิรันดร์สำเร็จการศึกษาจากมหาวิทยาลัยศรีนครินทรวิโรฒ เริ่มฝึกพากย์จากการชมภาพยนตร์ฮอลลีวูด แต่มีชื่อเสียงจากการพากย์การ์ตูน โดยการ์ตูนที่พากษ์เป็นเรื่องแรกคือ หน้ากากเสือ ส่วนการพากษ์อันเป็นที่จดจำคือ บท ดร. โนริมากิ เซมเบ้ ผู้สร้างหุ่นแอนดรอยด์ชื่ออาราเล่ ในเรื่อง ดร.สลัมป์ กับหนูน้อยอาราเล่ จนเป็นที่มาของฉายาว่า น้าต๋อยเซมเบ้ 

ในระยะหลัง นิรันดร์พากย์ภาพยนตร์ชุดเกาหลี และภาพยนตร์ช่วงบิ๊กซินีมา ทางช่อง 7 สี มากขึ้น ขณะเดียวกัน ก็ลดบทบาทการพากย์ในโมเดิร์นไนน์การ์ตูน ทั้งนี้ ในการ์ตูนหลายเรื่อง นิรันดร์และสุภาพ ไชยวิสุทธิกุล (น้าติ่ง) ยังพากย์เป็นตัวละคร ที่มีความสัมพันธ์กัน เช่นคู่หู (ดิจิมอนเซฟเวอร์ส, คู่ซ่าฮาเฮx2) พี่น้อง (เทพอสูรจิ้งจอกเงิน) พ่อ-ลูก (ศึกจอมเวทปราบมาร) เป็นต้น

นิรันดร์มีบุตรชายที่เป็นนักพากย์การ์ตูนเหมือนกันคือ ชิษณุ (ต๋อม) และภาณุ (ตั๋ม) ต่อมาในปี พ.ศ. 2557 นิรันดร์เปิดเผยผ่านสื่อสังคมว่า ตนป่วยเป็นโรคหอบหืด ปัจจุบันรับงานพากย์ภาพยนตร์จีนและเกาหลี ที่มักเป็นตัวร้ายและตัวตลก ทางสถานีโทรทัศน์สีกองทัพบกช่อง 7 และเลิกพากย์การ์ตูนทางโมเดิร์นไนน์ทีวี มาตั้งแต่ปี พ.ศ. 2554

ผู้ที่พากย์เสียงแทน 
ในช่วงที่นิรันดร์ป่วยและไม่สามารถรับงานพากย์เสียงให้กับทางช่อง 9 จึงทำให้นักพากย์คนอื่นๆ ได้ถูกมารับงานพากย์ต่อ ทั้งเรื่องที่ได้ถูกนำไปพากย์เสียงใหม่และเรื่องที่ยังออกอากาศอยู่ ยกเว้นบางเรื่องที่ยังให้พากย์เสียงได้นั่นก็คือ โดราเอมอน (เฉพาะภาพยนตร์), เซเลอร์มูน เป็นต้น

ผลงาน 
ผลงานที่โดดเด่น และเป็นที่จดจำของแฟนการ์ตูนเมืองไทย มีดังนี้

การ์ตูนญี่ปุ่น 
 หน้ากากเสือ รับบทเป็น นาโอโตะ ดาเตะ
 โล้นซ่า ฆ่า หมา บ้า (ช่อง 11) รับบทเป็น ไอโล้นฆ่าหมา
 ซามูไรทรูปเปอร์ (ช่อง 5) รับบทเป็น ซานาดะ เรียว, ดาเตะ เซจิ
 แผนการปราบผีไม่มีอั้น (ช่อง 9) รับบทเป็น โยโกชิม่า ทาดาโอะ
 ทรานส์ฟอร์มเมอร์ แกแล็คซี่ ฟอร์ซ (Right Beyond) พากย์เป็น แกแล็คซี่ คอนวอย, โซนิค บอมเบอร์, มาสเตอร์ เมกาทรอน/มาสเตอร์ กัลวาทรอน
 รันม่า 1/2 (ช่อง 9, Right Beyound) รับบทเป็น ซาโอโตเมะ รันม่า (ชาย), เทนโด โซอุน (Right Beyound)
 เทพธิดาอลเวง (ช่อง 9) รับบทเป็น โมริซาโตะ เคอิจิ
 คู่ซ่าฮาคูณสอง (ช่อง 9) รับบทเป็น มิสึฮาชิ ทาเทชิ
 คนเก่งทะลุโลก (ช่อง 9, Right Beyound) รับบทเป็น อุราเมชิ ยูสึเกะ, โทคุโระ (คนน้อง), คาราสึ, อิซึกิ
 คินนิคุแมน ภาค 1  (ช่อง 9) รับบทเป็น คินนิคุ สึงุรุ
 โปเกมอน (ช่อง 9, Right Beyound) รับบทเป็น ทาเคชิ, เคนจิ, ผู้บรรยายเรื่อง (ซีซันแรก)
 โดราเอมอน (ช่อง 9, Rose) รับบทเป็น ไจแอนท์ (โกดะ ทาเคชิ)
 ปาร์แมน (ช่อง 9, Rose) รับบทเป็น ปาร์ยัง, เบิร์ดแมน
 ดร.สลัมป์ กับหนูน้อยอาราเล่ (ช่อง 9) รับบทเป็น โนริมากิ เซมเบ้ (ดร.สลัมป์)
 ดราก้อนบอล Z (ช่อง 9) รับบทเป็น ซุนโกคู, ฟรีซเซอร์, เซล, ผู้บรรยายงานประลอง
 วิงแมน นักรบแห่งความฝัน (ช่อง 9) รับบทเป็น ฮิโรโนะ เคนตะ
 หมัดเทพเจ้าดาวเหนือ (ช่อง 9) รับบทเป็น เคนชิโร่
 การ์ฟิลด์ (ช่อง 9) รับบทเป็น การ์ฟิลด์
 ไดตะลุยแดนเวทมนตร์ (ช่อง 9) รับบทเป็น ป๊อป, บาลัน
 ซิตี้ฮันเตอร์ (ช่อง 9) รับบทเป็น ซาเอบะ เรียว
 เซเลอร์มูน (ช่อง 9, Right Beyound) รับบทเป็น ชิบะ มาโมรุ
 เมจิกไนท์ เรย์เอิร์ธ (ช่อง 9) รับบทเป็น ซาการ์ท, แลนติส
 สแลมดังก์ (ช่อง 9) รับบทเป็น ซากุรางิ ฮานามิจิ
 โคนัน เจ้าหนูยอดนักสืบ (ช่อง 9) รับบทเป็น คุโด ชินอิจิ, โมริ โคโกโร่ (ตั้งแต่ ปี 2-ปี 9)
 กันดั้มวิง (ช่อง 9) รับบทเป็น ฮีโร่ ยุย
 โจรสาวเซนต์เทล (ช่อง 9) รับบทเป็น อาสึกะจูเนียร์ (ครึ่งหลัง)
 ฮันเตอร์ X ฮันเตอร์ (ช่อง 9) รับบทเป็น เลโอลีโอ, อุโบกิน
 การ์ดแคปเตอร์ซากุระ (ช่อง 9) รับบทเป็น สึกิชิโระ ยูคิโตะ, ยูเอะ
 ดิจิมอนฟรอนเทียร์ (ช่อง 9) รับบทเป็น จุนเป, บลิทซ์มอน, โบล็อกมอน, บลิซซาร์ดมอน
 ดิจิมอนเซฟเวอร์ส (ช่อง 9) รับบทเป็น ไดมง มาซารุ, เซเบอร์เลโอมอน, คิรินมอน, เครเนียมอน, ลอร์ดไนท์มอน
 อินุยาฉะ เทพอสูรจิ้งจอกเงิน (ช่อง 9) รับบทเป็น อินุยาฉะ
 ก้าวแรกสู่สังเวียน (ช่อง 9) รับบทเป็น มาคุโนะอุจิ อิปโป
 เบย์เบลด วีฟอร์ซ ศึกลูกข่างมหัศจรรย์ (ช่อง 9) รับบทเป็น ฮิวาตาริ ไค
 โตเกียวเหมียวเหมียว (ช่อง 9) รับบทเป็น อาโอยามะ, อัศวินสีคราม
 โตเกียวบาบิโลน (ช่อง 9) พากย์เป็น ซุบารุ สุราเมกิ
 ปริ๊นซ์ ออฟ เทนนิส (ช่อง 9) รับบทเป็น เท็ตสึกะ คุนิมิสึ, เอจิเซ็น นันจิโร่
 มิรุโม่ ภูตจิ๋วจอมป่วน (ช่อง 9) รับบทเป็น ยูกิ เซ็ตสึ
 ร็อคแมนเอ็กเซ่ (ช่อง 9) รับบทเป็น เดคาโอะ, ดร.ไวลี่, คัลเลอร์แมน, สโตนแมน, มหาจาระมะ, ฮิคาริ ยูอิจิโร่, คาเซฟูคิ อาราชิ, เกาส์แมกเน็ต, ชาโดว์แมน, ฮีตแมน, ฟอร์เต้
 ร็อคแมนเอ็กเซ่ Stream (ช่อง 9) รับบทเป็น สเลอร์, ฮิคาริ ยูอิจิโร่, ฟอร์เต้ (ร่างของหัวหน้ากอสเปล)
 แสบซ่า ผ่ากฎเทพ (ช่อง 9) พากย์เป็น อุเอคิ โคสุเกะ
 บาคุกัน มอนสเตอร์บอลทะลุมิติ (ช่อง 9) พากย์เป็น เสียงบรรยายในไตเติลที่สอง, คาซามิ ชุน, มิฮาเอล เกฮาบิช, บิลลี่ กิลเบิร์ต, คูโซ ชินจิโร่, ฮิวดร้า (หัวที่สอง), ลูซิเฟอร์, เฟ้าลส์, อาชูร่า (ช่วงสู้กับแมสเคอเรต), เคลฟ
 บาคุกัน แบทเทิลบรอว์เลอรส์ นิวเวสโทรเอีย (ช่อง 9) พากย์เป็น คาซามิ ชุน, มิฮาเอล เกฮาบิช, สเปคตร้า, วิลด้า, พรีเดเตอร์, ฟลอช
 แฟรี่เทล ศึกจอมเวทอภินิหาร (ช่อง 9) พากย์เป็น มิสโตแกน, เจราล เฟนาลดาล, ซิกเกรน, ลาซัค เดรเยอร์, เลออน บาสเทียร์, โซล, โจนัส รัดัส, ซาจิทาเรียส
 เจ้าหนูนักซิ่งสิงห์ภูเขา (ช่อง 9) พากย์เป็น โคเอ, อาร์เธอร์
 ไยบะ ซามูไรรุ่นจิ๋ว (ช่อง 9) รับบทเป็น มิยาโมโตะ มุซาชิ, โอนิมารุ, เก็กโค
 ศึกจอมเวทปราบมาร (ช่อง 9) พากย์เป็น อะเบะ เซเม, เคียวคิ
 นักเตะแข้งสายฟ้า (ช่อง 9) รับบทเป็น โกเอนจิ ชูยะ, คาเบยามะ เฮย์โกโร่, คาคุมะ เคย์ตะ, ฟุโด อาคิโอะ, คิระ เซย์จิโร่, เดซาม, คิยามะ ฮิโรโตะ / แกรนด์ (เฉพาะตอนที่ 44-45, 47)
 เคโรโระ ขบวนการอ๊บอ๊บป่วนโลก (โรส) รับบทเป็น สิบเอกคุรุรุ, ผู้บรรยายเรื่อง, ร้อยโทการูรุ
 SD กันดั้มฟอร์ซ (DEX) รับบทเป็น บาคุเรสึมารุ
 ซามูไรดีปเปอร์ เคียว รับบทเป็น เคียว นัยน์ตายักษ์/มิบุ เคียวชิโร่
 ฤคเวท ศึกเทวยุทธ์ (ช่อง 9) รับบทเป็น ยาชาโอ
 ดราก้อนบอลซูเปอร์ (ช่อง 90) พากย์เป็นโงกุลกับฟิสเซอร์
 วันพีช ฟิมล์โกล (DEX) พากย์เป็น ราชานักพนันเรซแม็กซ์
 ขบวนการไรจินโอ พากย์เป็น ครูประจำชั้นชิโนดะ ชินทาโร่ , ไทด้า
 มายฮีโร่ อคาเดเมีย (ไลน์ทีวี, ไพร์ม วิดีโอ) พากย์เป็น ออลไมต์/โทชิโนริ ยากิ
 อุราชิแมน มือปราบอนาคต (ช่อง 9) พากย์เป็น อุราชิม่า ริว (พระเอก)

ภาพยนตร์แนวโทคุชัทสึ 
 โกกุลไฟว์ (ช่อง 9) รับบทเป็น อาคามะ เคนอิจิ / โกกุลเรด, คุโรดะ คันเป / โกกุลแบล็ค
 จูเรนเจอร์ (ช่อง 9) รับบทเป็น เกคิ / ไทแรนโนเรนเจอร์
 เจ็ทแมน (ช่อง 9) รับบทเป็น เทนโด ริว / เรดฮอว์ก
 ไดเรนเจอร์ (ช่อง 9) รับบทเป็น เรียว / ริวเรนเจอร์
 คาร์เรนเจอร์ (ช่อง 9) รับบทเป็น จินไน เคียวสุเกะ / เรดเรซเซอร์
 เมกะเรนเจอร์ (ช่อง 9) รับบทเป็น ดาเตะ เคนตะ / เมกะเรด
 พาวเวอร์เรนเจอร์ (ช่อง 9) รับบทเป็น เจสัน / เรดเรนเจอร์, ทอมมี่ /กรีนเรนเจอร์
 มาสค์ไรเดอร์คูกะ (ช่อง 9) รับบทเป็น อิจิโจ คาโอรุ
 มาสค์ไรเดอร์อากิโตะ (DEX, ช่อง 9) รับบทเป็น ฮิคาวะ มาโคโตะ / G3, นพ.คิโนะ คาโอรุ / อนาเธอร์อากิโตะ
 มาสค์ไรเดอร์ริวคิ (DEX, ช่อง 9) รับบทเป็น คิตาโอกะ ชูอิจิ / โซลด้า, อาชาคุระ ทาเคชิ / โอจา, คันซากิ ชิโร่ / โอดีน
 Erexion นักรบฟ้าประทาน (EVS) พากย์บท อิลซอง, มกกิ
 อุลตร้าเซเว่น (ไรท์พิคเจอร์ส) รับบทพากย์ โมโรโบชิ แดน/อุลตร้าเซเว่น
 อุลตร้าแมน เอซ (ไรท์พิคเจอร์ส) รับบทพากย์ โฮคุโตะ เซย์จิ/อุลตร้าแมน เอซ
 อุลตร้าแมน ทาโร่ (ไทก้า) รับบทพากย์ ฮิงาชิ โคทาโร่/อุลตร้าแมน ทาโร่
 อุลตร้าแมนพาวเวิร์ด (วีดีโอสแควร์) พากย์เป็น เค็นอิจิ ไค/อุลตร้าแมนพาวเวิร์ด

การ์ตูนไทย 
 ม้าเหล็ก (การ์ตูนแอนนิเมชัน เปิดตัว อัลบั้ม ม้าเหล็ก ของ อำพล ลำพูน) รับบทเป็น ม้าเหล็ก, ผู้บรรยาย, ลูกสมุนโรงงานนรก
 สี่สหายล่าเหรียญพลัง รับบทเป็น บันไซ
 ซุปเปอร์มอลต์พิทักษ์โลก (การ์ตูนแอนิเมชัน ของโอวัลติน) รับบทเป็น ซุปเปอร์มอลต์, วิมปี้
 เดอะไดอารี่ บันทึกประวัติศาสตร์ชาติไทยกับสถาบันพระมหากษัตริย์ รับบทเป็น คุณปู่

ภาพยนตร์ต่างประเทศ 
 ภาพยนตร์ไตรภาคเดอะลอร์ดออฟเดอะริงส์ (ช่อง 7) พากย์เป็น เธโอเดน (2), เมอเรียด็อค แบรนดี้บั๊ก (เมอรี่) (2-3), กิมลี (3)
 พยัคฆ์ร้ายเดิมพันระห่ำโลก (ช่อง 7) พากย์เป็น เลอ ชิฟร์ (แมด มิคเคลเซน)
 รุ่งอรุณแห่งความวายป่วง (ช่อง 7) พากย์เป็น ชอว์น (ไซมอน เพกก์)
 The Expendable 4 พากย์เป็น กันเนอร์ (ดอล์ฟ ลันด์เกรน)

ผลงานการแสดง 
 ภาพยนตร์ ลูกตลกตกไม่ไกลต้น รับบทเป็น ผู้บรรยายกีฬาสี
 มิวสิกวีดีโอ เพลง พี่เสือขา ของวง มาฟ สังกัดก้านคอคลับ/จีเอ็มเอ็ม แกรมมี่ รับบทเป็น ผู้บรรยายมวยปล้ำ
 คริสตัลไนท์
 จ้อนกับแดง

เกม 
 ดับเดนจักรวาล (เกมผจญภัย) บรรยายบท
 เทลส์รันเนอร์ (เกมออนไลน์) พากย์เป็น บิ๊กโบ
 สิบสองหางออนไลน์ (เกมออนไลน์) พากย์เป็น ตุ่น

อื่น ๆ 
 เป็นเจ้าของบริษัท ตูนส์ ทาวน์ ผู้ผลิตภาพยนตร์เรื่อง "คริสตัลไนท์" หนังฮีโร่แนวแปลงร่างของไทย ซึ่งนิรันดร์ได้เป็นผู้เขียนบท กำกับ และร่วมแสดงด้วย
 คู่หู คู่ฮา
 ฮงกิลดง จอมโจรโดนใจ
 พากย์ซีรีส์เกาหลีของช่อง 7 (เฉพาะบางเรื่อง)
 พากย์ภาพยนตร์ในช่วง บิ๊กซีนีม่า (เฉพาะบางเรื่อง) เช่นมนุษย์ตัวเขียวจอมพลังภาค 1-ภาค 2
 Spelling IS FUN WITH WILLY BEETLE เกมฝึกทักษะการสะกดคำภาษาอังกฤษ เสียงพากย์เป็น แมลงเต่าทองวิลลี
 เสียงพากย์มวยไทย ในละคร มนต์รักลูกทุ่ง ช่อง 7 (2538)
 การ์ตูนอะนิเมชั่น เดอะไดอารี่ บันทึกประวัติศาสตร์ชาติไทยกับสถาบันพระมหากษัตริย์" ผลิตโดย มูลนิธิการศึกษาทางไกลผ่านดาวเทียม ในพระบรมราชูปถัมภ์ ออกอากาศทาง สถานีวิทยุโทรทัศน์การศึกษาทางไกลผ่านดาวเทียม (DLTV) และ ดิจิตัลทีวี

อ้างอิง 

บรรณานุกรม
 บทสัมภาษณ์ในนิตยสารคู่สร้างคู่สม (พ.ศ. 2539)
 นิตยสาร Zenshu เล่มที่ 16 INTERVIEW

แหล่งข้อมูลอื่น 
 
 ข้อมูล รายชื่อ นักพากย์ไทย
 www.kartoon-discovery.

นักพากย์ชาวไทย
นักพากย์การ์ตูนชาวไทย
พิธีกรชาวไทย
บุคคลจากคณะศึกษาศาสตร์ มหาวิทยาลัยศรีนครินทรวิโรฒ
บุคคลจากอำเภอพรหมบุรี
นักแสดงชาวไทย
สกุลบุณยรัตพันธุ์
นักแสดงชายชาวไทยในศตวรรษที่ 21
นักแสดงชายชาวไทยในศตวรรษที่ 20